
Αριθ. Φ. 27597/17608/93 (1) 

Πολιτογράφηση αλλογενούς αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την Φ. 27597/17608/93/25.1.1994 απόφαση του 
Υπουργείου Εσωτερικών: 1) έγινε δεκτή η από 23.11.92 
αίτηση πολιτογράφησης της αλλογενούς αλλοδαπής 
ΤΣΟΥΤΣΟΥΜΑΝΟΥ ΚΑΡΜΕΝ του Αλεξάνδρου για από¬ 
κτηση της Ελληνικής Ιθαγένειας και 2) Η έγκριση αλλαγής 
επωνύμου της από «ΜΠΑΚΑ» σε «ΤΣΟΥΤΣΟΥΜΑΝΟΥ». 

Αθήνα, 25 ΙανουαρΙου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. 352/Ε3-665 (2) 

Παθητική τελειοποίηση. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1. Του Ν. 1558/85 (ΦΕΚ 137/Α/26.7.1985) περί Κυ- 
βερνήσεως και Κυβερνητικών Οργάνων. 

1.2. Του Ν. 936/79 (ΦΕΚ 144/Α/30.6.79) περί τροπο- 
ποιήσεως και συμπληρώσεως των περί εξωτερικού Εμπο¬ 
ρίου διατάξεων. 

1.3. Του Π.Δ. 138/93 (ΦΕΚ 55/Α/14.4.1993) «Οργανι¬ 
σμός του Υπουργείου Εθνικής Οικονομίας». 

2. Τις αποφάσεις: 

2.1. Α.Π. 31/20.10.93 Απόφαση Πρωθυπυργού «Καθο¬ 
ρισμός αρμοδιοτήτων του Αναπληρωτή Υπουργού Εθνικής 
Οικονομίας». 

2.2. Α.Π. 105/Ε3-96/12.1.1993 του ΥΠΕΘΟ σχετικά 
με παθητική τελειοποίηση, όπως τροποποιήθηκε με τις 
αριθ. 3639/Ε3-3426/9.6.1993 και 5122/Ε3-8386/ 
16.8.1993 όμοιες. 

2.3. Α.Π. 6234/Ε3-9429/Φ. 40/6.10.1993 του ΥΠΕΘΟ 
σχετικά με .«ρύθμιση διαδικασιών εξαγωγής - επανεξαγω- 
γής - πώλησης - μεταπώλησης εμπορευμάτων» και ότι, 
μετά την έκδοση της απόφασης αυτής δεν απαιτείται η 

έκδοση ιδιαίτερης απόφασης σχετικά με την ρύθμιση του 
καθεστώτος της παθητικής τελειοποίησης, αποφασί¬ 
ζουμε: 

1. Η απόφασή μαςαριθ. 105/Ε3-96/12.1.1993 καθώς 
και οι με αριθ. 3639/Ε3-3426/9.6.1993 και 5122/Ε3- 
8386/ 16.8.1993 τροποποιητικές αυτής, καταργοϋνται. 

2. Με την απόφαση αυτή δεν δημιουργείται δαπάνη σε 
βάρος του Τακτικού Προϋπολογισμού. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Αθήνα, 21 Ιανουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2005050/847/0023 (3) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθ. 2044064/ 5589/0023/8.7.1993 και 

2060514/7725/ 0023/24.9.93 «Καθορισμός Επιτοκίων 
εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφατ * Πρωθυπουργού και Υπουργού 
Οικονομικών αριθ. Γ.Υ. 5246/14.10.93/ ΦΕΚ 829/Β/ 
20.10.93 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Ορίζουμε τα επιτόκια των έντοκων γραμματίων Ν.Δ. 
3745/57 που θα εκδοθούν ή θα ανανεωθούν απά 24 Ια¬ 
νουάριου 1994 ως εξής: 

17% για τα έντοκα γραμμάτια, τρίμηνης διάρκειας. 

19% για τα έντοκα γραμμάτια, εξάμηνης διάρκειας. 

19,75% για τα έντοκα γραμμάτια, ετήσιας διάρκειας. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία 
(24.1.1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη Δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικ. έτους 
1994, το ύψος της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 


Αριθ. 12302 (4) 

Αναπροσαρμογή του ισχύοντος τιμολογίου αμοιβής Λιμε¬ 
νικού Ταμείου Κορίνθου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932, όπως συμπληρώθη¬ 
καν με τις όμοιες του άρθρου 2 του Ν. 1473/1950. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

3. Την αριθ. Γ.Υ. 5246/14.10.93 (ΦΕΚ 829/Β/ 
20.12.93) απόφαση του Πρωθυπουργού και Υπουργού 
Οικονομικών για ανάθεση αρμοδιοτήτων στους Υφυπ. Οι¬ 
κονομικών. 

4. Το αριθμό 4/13.5.93 πρακτικό συνεδρίασης της 
ΕΡΦΛ Κορίνθου που μας υποβλήθηκε με την αριθ. 27/ 
17.5.93 αναφορά του Προέδρου της, αποφασίζουμε: 

1. Αποδεχόμαστε εν μέρει την αριθ. 4/13.5.93 πρόταση 
της Επιτροπής Ρύθμισης Φορτ/σεων Λιμένα (ΕΡΦΛ) Κο¬ 
ρίνθου και εγκρίνουμε την αναπροσαρμογή του ισχύοντος 
τιμολογίου αμοιβής του Λιμενικού Ταμείου Κορίνθου για 
χρήση χώρων κατά ποσοστό 20%. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του Νομικού Προσώπου «Λιμενικό 
Ταμείο Κορίνθου». 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΡΓΑΣΙΑΣ 

Α. ΠΑΠΑΔΟΠΟΥΛΟΣ Ε. ΠΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 

-φ- 

Αριθ. 40214 ( 5 ) 

Τροποποίηση Ωρολογίου και Αναλυτικού Προγράμματος 
Μαθητείας Εναλλασσόμενης Εκπαίδευσης Ειδικότη¬ 
τας Κομμωτικής. 

ΟΙ ΥΠΟΥΡΓΟΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις του από 3/6.6.52 Β.Δ/τος «Περί Εκπαι- 
δεύσεως μαθητών τεχνιτών». 

β) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

γ) Τις διατάξεις του άρθρου 14 του Ν. 1346/83 «Τροπο¬ 
ποίηση και συμπλήρωση διατάξεων της Εργατικής Νομο¬ 
θεσίας και ρύθμιση διαφόρων θεμάτων» σε συνδιασμό με 
τις διατάξεις του άρθρου 9 του Ν. 1566/85 «Δομή και λει¬ 
τουργία της Πρωτοβάθμιας και Δευτεροβάθμιας εκπαί¬ 
δευσης και άλλες διατάξεις». 

δ) Την σχετική πρόταση του Δ.Σ. του ΟΑΕΔ (απόφαση 
1354/31/10.8.93 έγγραφο 301/116716/6.9.93), 
ε) Την αρϋΐ 1.086/93 κοινή απόφαση του Πρωθυπουρ¬ 
γού και του Υπουργού Εθνικής Παιδείας και θρήσκευμά- 

των, για τη μεταβίβαση αρμοδιοτήτων, αποφασίζουμε: 

1. Καθορίζουμε, για το πρόγραμμα Μαθητείας εναλ¬ 
λασσόμενης εκπαίδευσης στην ειδικότητα Κομμωτική. 

α. Την διάρκεια εκπαίδευσης σε 6 (έξι) σχολικά εξάμηνα 
και 

β. Τις ώρες διδασκαλίας και εργαστηριακών ασκήσεων 
για κάθε εβδομάδα ως εξής: 

Για το Α’ και Β' εξάμηνο διάρκεια τριάντα πέντε (35) 
ωρών, στις οποίες περιλαμβάνονται και δύο (2) ώρες πολι¬ 
τιστικών και αθλητικών δραστηριοτήτων. 

Για το Γ, Δ’, Ε’ και ΣΤ’ εξάμηνο διάρκεια ένδεκα (11) 
ωρών και πραγματοποίηση πρακτικής άσκησης σε τόπους 
εργασίας διάρκειας τεσσάρων (4) εργασίμων ημερών, 
σύμφωνα με το νόμιμο ημερήσιο ωράριο εργασίας. 

2. Εγκρίνουμε το εκπονηθέν πρόγραμμα Μαθητείας Α’, 
Β’ και Γ έτους εναλλασόμενης εκπαίδευσης στην ειδικό¬ 
τητα της Κομμωτικής, όπως αναφέρεται στην απόφαση 
του Δ.Σ. του ΟΑΕΔ 1354/31/10.8.93. 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού, ούτε του 
προϋπολογισμού του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ 

ΕΡΓΑΣΙΑΣ ΚΑΙ ΘΡΗΣΚΕΥΜΑΤΩΝ 

Ε. ΓΙΑΝΝΟΠΟΥΛΟΣ I. ΑΝΘΟΠΟΥΛΟΣ 

-—♦- 

Αριθ. Υ6β/849 (6) 

Καθορισμός φαρμακευτικού ιδιοσκευάσματος που περιέ¬ 
χει την ουσία κωδεΐνη του πίνακα Γ' του άρθρου 4 του 
Ν. 1729/87 σε ποσότητα όχι μεγαλύτερη από 200 χι¬ 
λιοστόγραμμα ανά συσκευασία. 

Ο ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Το Ν. 1729/87 «Καταπολέμηση της διάδοσης των 
ναρκωτικών, προστασία των νέων...». 

β. Την υπ. απόφαση Α6β/6543/88 «Καθορισμός όρων 
και προϋποθέσεων της διάθεσης των ουσιών του άρθρου 
4 του Ν. 1729/87 ...». 

γ. Την υπ. απόφαση Α6β/10410/90 «Καθορισμός όρων 
και προϋποθέσεων διάθεσης σκευασμάτων που περιέ¬ 
χουν την ουσία κωδεΐνη του πίνακα Γ’ του άρθρου 4 του Ν. 
1729/87». 

δ. Την υπ’ απόφαση Α6β/11420/28.11.90. 

ε. Τις αποφάσεις αριθ. 31382/92 και 31383/92 τροπο¬ 
ποίησης άδειας κυκλοφορίας φαρ/κού ιδ/τος ϋΕΡΟΝ 
ΡΙ_ϋ8 δισκία των 15 ΜΟ και 30 ΜΟ. 

στ. Τη γνωμοδότηση της Επιτροπής Ναρκωτικών αριθ. 
4/4.6.1993. 

ζ. Την αριθ. ΔΥ3α/οικ. 850/25.10.1993 κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων, για τη μεταβίβαση αρμοδιο¬ 
τήτων, αποφασίζουμε: 

Συμπληρώνουμε την ανωτέρω (δ) υπ. απόφαση με το 


ιδιοσκεύασμα ΩΕΡΟΝ Ρί-118 υπό την κατωτέρω μορφή και 
περιεκτικότητες: 

(325+15) ΜΟ χ 12 δισκία και 

(325+30) ΜΟ χ 6 δισκία 

το οποίο θα χορηγείται με απλή ιατρική συνταγή φυλασ- 
σομένη επί διετία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1994 

ΟΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. 136699 (7) 

Τροποποίηση Κανονισμού Εσωτερικής Υπηρεσίας του 
Πρωτοδικείου Νάξου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης δικαστικών λειτουργών 
(Κυρ. Νόμος 1756/1988) (ΦΕΚ 35/Α/26.2.1988), όπως 
αντικαταστάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Προέδρου Πρωτοδικών Νάξου με τον 
αριθμό 3011/8.12.1993, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Πρωτοδικείου Νάξου, όπως διαμορφώθηκε με την από¬ 
φαση της Ολομέλειας του δικαστηρίου αυτού με τον 
αριθμό 13/1993 η οποία έχει ως εξής: 

1) Το Τριμελές Πλημμελειοδικείο Νάξου, θα συνεδριά¬ 
ζει σε δυο (2) Τετάρτες, για κάθε μήνα δηλαδή το πρώτο 
και το δεύτερο δεκαήμερο, 2) Το Μονομελές Πλημμελειο¬ 
δικείο Νάξου, θα συνεδριάζει δια μεν το χρονικό διάστημα 
από 1.1.1994 έως 30.4.1994 ως έχει σήμερα δηλαδή δύο 
(2) Τρίτες και μία (1) Δευτέρα κάθε μήνα, δια δε το χρο¬ 
νικό διάστημα από 1 ης Μαΐου 1994 και μετά σε τρεις (3) 
Τρίτες κάθε μήνα, δηλαδή μία (1) δικάσιμο κάθε δεκαή¬ 
μερο. 

Η αύξηση των δικασίμων του Μονομελούς κρίθηκε ως 
απολύτως αναγκαία, για να αντιμετωπισθεί επαρκώς η 
υφισταμένη εκκρεμότητα. Ο αριθμός των υποθέσεων για 
κάθε δικάσιμο του μεν Τριμελούς Πλημμελειοδικείου Νά¬ 
ξου, αυξάνεται μέχρι 40 κατ’ ανώτατο όριο, ειδικότερα, δε 
για τη χρονική περίοδο από 1.1.1994 έως 30.6.1994 και 
μόνο γι’ αυτό κρίνεται αναγκαίο για την αποφυγή της πα¬ 
ραγραφής των υποθέσεων αυτού. 

Ο αριθμός των υποθέσεων του Μονομελούς Πρωτοδι¬ 
κείου Νάξου, για το ίδιο χρονικό διάστημα αυξάνεται σε 
80. Μετά το πέρας του άνω χρονικού διαστήματος σε 35, 
και 60 υποθέσεις αντίστοιχα. 

Αποφασίσθηκε και δημοσιεύθηκε στη Νάξο στις 22 Νο¬ 
εμβρίου 1993. 

Ο Πρόεδρος Η Γραμματέας 

ΑΘΑΝΑΣΙΟΣ ΧΡΙΣΤΟΠΟΥΛΟΣ ΚΑΤΕΡΙΝΑ ΛΙΖΑΡΔΟΥ 

Οι Δικαστές 

ΓΕΩΡΓΙΟΣ ΠΑΝ ΑΓΟΣ ΧΑΡΑΛΑΜΠΟΣ ΜΠΟΛΚΑΣ 

ΔΗΜΗΤΡΙΟΣ ΓΑΒΑΛΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
- 4 - 

Αριθ. 141.090 (8) 

Τροποποίηση Κανονισμού Εσωτερικής Υπηρεσίας του 
Πρωτοδικείου Σάμου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης δικαστικών λειτουργών 
(Κυρ. Νόμος 1756/1988) (ΦΕΚ 35/Α/26.2.1988), όπως 
αντικαταστάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως ισχύει σήμερα. 

2. Το άρθρο 29α του Ν.Ί 558/1985 όπως προσετέθηκε 
με το άρθρο 27 του- Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Προέδρου Πρωτοδικών Σάμου με τον 
αριθμό 802/20.12.1993, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Πρωτοδικείου Σάμου, όπως διαμορφώθηκε με την από¬ 
φαση της Ολομέλειας του δικαστηρίου αυτού με τον 
αριθμό 13/2.11.1993 η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Συμπληρώνει το με αριθμό 7/11.4.1989 Κανονισμό 
Εσωτερικής Υπηρεσίας του Πρωτοδικείου Σάμου όπως 
αυτός συμπληρώθηκε με τις αριθ. 9/12.11.1990 και 1/ 
10.1.1992 αποφάσεις της Ολομέλειας του Δικαστηρίου 
τούτου με προσθήκη στο τέλος του Κεφαλαίου «ΠΟΙΝΙΚΑ 
ΔΙΚΑΣΤΗΡΙΑ» εδαφίου με στοιχείο ζ' που ορίζει: 

«Το Τριμελές Πλημμελειοδικείο Σάμου, θα συνεδριάζει 
όλους τους μήνες του έτους, εκτός της πρώτης και τρίτης 
Πέμπτης κάθε μήνα, και την πέμπτη Πέμπτη όλων των μη¬ 
νών όπου υπάρχει. Κατά τους μήνες που δεν υπάρχει πέ¬ 
μπτη Πέμπτη τούτο θα συνεδριάζει την τετάρτη Πέμπτη 
όλων των μηνών του έτους, το δε Μονομελές της ημέρας 
εκείνης, εκτός των ήδη προσδιορισμένων, του λοιπού θα 
συνεδριάζει ημέρα Δευτέρα της δεύτερης εβδομάδας 
όλων των μηνών του έτους. Επιπλέον το Μονομελές 
Πλημμελειοδικείο Σάμου θα συνεδριάζει και την τρίτη 
Δευτέρα των μηνών Νοεμβρίου, Δεκεμβρίου και Ιανουά¬ 
ριου, εφόσον υπάρχει. Το Μεταβατικό Μονομελές Πλημ¬ 
μελειοδικείο Σάμου με έδρα το Καρλόβασι θα συνεδριάζει 
την πρώτη Δευτέρα κάθε μήνα πλην του μηνός Ιουλίου, το 
δε Μεταβατικό Μονομελές Πλημμελειοδικείο Σάμου, με 


έδρα τον Άγιο Κήρυκο Ικαρίας θα συνεδριάζει την τελευ¬ 
ταία Δευτέρα κάθε μήνα πλην των μηνών Δεκεμβρίου, Ια¬ 
νουάριου και Φεβρουάριου, καθώς και την τρίτη Δευτέρα 
των μηνών Μάίου, Ιουνίου και Οκτωβρίου». 

Κρίθηκε, αποφασίστηκε και δημοσιεύτηκε στη Σάμο 
στις 2 Νοεμβρίου 1993. 

Ο Πρόεδρος Ο Γ ραμματέας 

ΑΘΑΝΑΣΙΟΣ ΣΚΟΥΡΤΗΣ ΕΜΜΑΝΟΥΗΛ ΚΟΥΙΜΤΖΗΣ 

Οι Δικαστές 

ΙΩΑΝΝΗΣ ΤΖΙΜΠΛΑΚΗΣ ΕΙΡΗΝΗ ΣΤΑΘΑ 

ΦΕΒΡΩΝΙΑ ΤΣΕΡΚΕΖΟΓ ΛΟΥ 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Ιανουάριου 1994 

ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
- 4 - 

Αριθ. Φ.131.3/Β2 5469 π,έ (9) 

Άδεια κατοχής Β' θέσης στον Αθανάσιο Σιάτρα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του ν. 1256/ 

1982 «για πολυθεσία, την πολυαπασχόληση και την καθιέ¬ 
ρωση ανωτάτου ορίου απολαβών στο δημόσιο τομέα 
κ.λπ.». 

2. Την αριθ. Β2/5305/7.9.83 (ΦΕΚ 523 τ. Β’) απόφαση 
των Υπουργών Προεδρίας της Κυβέρνησης, Οικονομικών 
και Εθνικής Παιδείας και θρησκευμάτων. 

3. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/89 τ. Α’). 

4. Το αριθ. Α. 3782/20.12.1993 έγγραφο του Πανεπι¬ 
στημίου Θεσσαλονίκης. 

5. Την αριθ. Η. 11086/1993 κοινή απόφαση του Πρω¬ 
θυπουργού και του Υπουργού Ενικής Παιδείας και θρη¬ 
σκευμάτων, για τη μεταβίβαση αρμοδιοτήτων, αποφασί¬ 
ζουμε: 

Παρέχουμε την άδεια στον Αθανάσιο Σιάτρα, βοηθό του 
τομέα εγγείων βελτιώσεων, εδαφολογίας και γεωργικής 
μηχανικής του Τμήματος Γεωπονίας του Πανεπιστημίου 
Θεσσαλονίκης, προκειμένου να κατέχει και τη θέση του 
Γενικού Γραμματέα της Περιφέρειας Δυτικής Μακεδο¬ 
νίας. 

Η άδεια αυτή ισχύει αναδρομικά από την ημέρα ανάλη- 
ψης των καθηκόντων της δεύτερης θέσης ή της έναρξης 
της δεύτερης απασχόλησης, εφόσον είχε προηγηθεί η 
υποβολή αίτησης χορήγησης της σχετικής άδειας, αλλιώς 
από την ημέρα υποβολής της αίτησης. 

Ο ενδιαφερόμενος λαμβάνει το σύνολο των ακαθάρι¬ 
στων αποδοχών της πρώτης κατεχόμενης θέσης και 3/4 
των ακαθαρίστων αποδοχών της δεύτερης χρονικά θέσης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμία περίπτωση το ανώτατο 
όριο απολαβών του άρθρου 6 του Ν. 1256/82. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουαρίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. ΥΠΠΟ/ΚΑΤΕΧΝ/Δ/50657 (10) 

Χορήγηση όδειας λειτουργίας στο Βαρβούτειο Δημοτικό 
Ωδείο ΓΊτολεμαΐδας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ/γμα 941/77 «Περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.1957 Β.Δ. «περί κυρώ- 
σεως του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/ 33992/31.8.87 
«Προϋποθέσεις τμήματος κλασσικής κιθάρας (ΦΕΚ 500/ 
τ.Β/1987). 

8. Την αριθ. ΥΠΠΟ/ΓΝΟΣ/ 49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γραμματείς, Γεν. 
Δ/ντές και Προϊσταμένους των Δ/νσεων Τμημάτων και 
Γ ραφείων της Κ.Υ. του ΥΠΠΟ (ΦΕΚ 
987/τ.Β/28.11.1991). 

9. Την αριθ. Ε 15933/28.9.1993 απόφαση του Νο¬ 
μάρχη Κοζάνης «Σύσταση νομικού προσώπου με την επω¬ 
νυμία «ΒΑΡΒΟΥΤΕΙΟ ΔΗΜΟΤΙΚΟ ΩΔΕΙΟ ΠΤΟΛΕΜΑΙ- 
ΔΑΣ» (ΦΕΚ 817/τ.Β/7.10.1993). 

10. Την αριθ. 224α/27.9.93 απόφαση του Δημοτικού 
Συμβουλίου Πτολεμαΐδας για την διοίκηση του «Βαρβού- 
τειου Δημοτικού Ωδείου Πτολεμαΐδας». 

11. Το από 23.12.1993 πρακτικό αυτοψίας της Διεύ¬ 
θυνσης Τεχνικών υπηρεσιών της Νομαρχίας Κοζάνης. 

12. Την από 14.9.1993 αίτηση του Δημάρχου Πτολεμαΐ¬ 
δας με τα συνημμένα δικαιολογητικά, αποφασίζουμε: 

1. Χορηγούμε άδεια λειτουργίας στο Βαρβούτειο Δημο¬ 
τικό Ωδείο Πτολεμαΐδας που θα στεγαστεί στο κτίριο της 
οδού Δήμητρας αρ. 19 στη Πτολεμαΐδα και θα έχει την 
επωνυμία Βαρβούτειο Δημοτικό Ωδείο Πτολεμαΐδας. 

2. Το Ωδείο θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών μαθημάτων και συνθέ- 
σεως. 

1. Ωδικής 2. Αρμονίας 3. Ενοργανώσεως 4 Αντίστιξης 5. 
Φυγής. 

Β. Σχολή ενοργάνου μουσικής με τμήματα 1. πληκτών 2. 


εγχόρδων 3. πνευστών. 4. Κλασσικής κιθάρας. 

Γ. Σχολή Μονωδίας με τμήματα Μονωδίας και Μελο¬ 
δραματικής. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το β’ εξάμηνο του σχολικού έτους 
1993-1994. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 1994 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αριθ. 32080 (11) 

Συμμετοχή της κοινότητας Βασιλακίου Ν. Ηλείας στον 

Αναπτυξιακό Σύνδεσμο της 4ης Γεωγραφικής Ενότη¬ 
τας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 190 και 196 του ΔΚΚ (Π .Δ. 
323/89) ως και τις όμοιες του Ν. 1416/84. 

2. Την αριθ. 34768/10.7.87 κοινή απόφαση των 
Υπουργών Εσωτερικών, Εθνικής Οικονομίας και Περιβάλ¬ 
λοντος Χωροταξίας και Δημοσίων Έργων, περί καθορι¬ 
σμού Γεωγραφικών Ενοτήτων στο Ν. Ηλείας σε εφαρμογή 
του άρθρου 23 του Ν. 1416/84 για τη σύσταση Αναπτυξια¬ 
κών Συνδέσμων (ΦΕΚ 476/3.9.87 τ.Β). 

3. Την αριθ. 5265/14.3.89 απόφασή μας, περί σύστα¬ 
σης του Αναπτυξιακού Συνδέσμου της 4ης Γεωγραφικής 
Ενότητας. 

4. Την αριθ. 23/93 νομοτύπως ληφθείσα απόφαση του 
κοινοτικού Συμβουλίου Βασιλακίου, περί συμμετοχής της 
στον Αναπτυξιακό Σύνδεσμο της 4ης Γ εωγραφικής ενότη¬ 
τας, αποφασίζουμε: 

Τροποποιούμε την αριθ. 5265/14.3.89 απόφασή μας 
περί σύστασης του Αναπτυξιακού Συνδέσμου της 4ης Γ ε¬ 
ωγραφικής ενότητας, αναφορικά με τους ΟΤΑ που συμμε¬ 
τέχουν και εγκρίνουμε την υπαγωγή σ’ αυτόν και της κοι¬ 
νότητας Βασιλακίου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Βασι- 
λακίου ύψους 300.000 δρχ. περίπου για το τρέχον οικον. 
έτος και το ίδιο ποσόν περίπου για καθένα από τα επόμενα 
οικονομικά έτη. 

Η ανωτέρω δαπάνη είναι υποχρεωτική, επιβαρύνει τον 
προϋπολογισμό της κοινότητας κατ' έτος και εγγράφεται 
στον ΚΑ 211 του σκέλους των εξόδων αυτού το αντίστοιχο 
ποσόν. 

Η απόφασή μας αυτή να δημοσιευθεί στην Εφημερίδα 
Κυβερνήσεως. 

Πύργος, 14 Ιανουάριου 1994 
Ο Νομάρχης 
Γ. ΜΠΡΕΓΙΑΝΝΗΣ 

Αριθ. ΕΣ. 73 (12) 

Τροποποίηση και συμπλήρωση συστατικής πράξης της 

Αναπτυξιακής Δημοτικής Επιχείρησης Φιλιπιάδας Ν. 

Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του άρθ. 260 του δ.κ.κ. (Π.Δ. 323/89). 

2) Την αριθ. ΕΣ. 598/3.7.92 απόφασή μας που δημο- 
σιεύθηκε στο ΦΕΚ 521 /Β/1992, με την οποία συστάθηκε 
η Αναπτυξιακή Δημοτική Επιχ/ση Φιλιππιάδας, όπως τρο¬ 
ποποιήθηκε με την αριθ. ΕΣ. 1685/23.2.93 όμοιά μας. 

3. Το 250/1989 Π.Δ/γμα «περί μεταβιβάσεως αρμοδιο¬ 
τήτων στους Νομάρχες». 

4) Την αριθ. 250/93 απόφαση του δημ. συμβουλίου Φι- 
λιπιάδας περί τροποποιήσεως και συμπληρώσεως της συ¬ 
στατικής πράξης της ανωτέρω επιχείρησης, αποφασί¬ 
ζουμε: 

Συμπληρώνουμε την παραγ. 2 της ανωτέρω συστατικής 
πράξης της Δημοτικής Επιχ/ση Φιλιπιάδας, που αφορά 
στους σκοπούς αυτής με την προσθήκη των εδαφίων ι και 
ια ως εξής: 

1) Εκμετάλλευση παλαιών δημοτικών σφαγείων και κα¬ 
τασκευή - εκμ/ση των νέων δημ. σφαγείων. 

2) Εκμετάλλευση δημ. αγροκτήματος στην θέση «Βασι- 
λάδι» Ελευθεροχωρίου όπου θα ανεγερθούν τα νέα δημ. 
σφαγεία της πόλης. 

Κατά τα λοιπά ισχύει η συστατική πράξη. 

Η παρούσα απόφαση δεν δημιουργεί δαπάνη σε βάρος 
του Προϋπολογισμού του Δήμου Φιλιππιάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 19 Ιανουάριου 1994 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 
-♦- 

Αριθ. 417 (13) 

Κύρωση Αναδασμού Κοινότητας Κουκουλιού 
Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του άρθρου 15 παρ. 1 του Ν. 674/77. 

2) Την σχετική εισήγηση της Δ/νσης Γεωργίας της Νο¬ 
μαρχίας μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον Αναδασμό το έτος 1991 στην κτηματική πε¬ 
ριοχή της Κοινότητας Κουκουλιού όπως αυτό απεικονίζε¬ 
ται στους συνταχθέντες από την Επιτροπή Αναδασμού 
κτηματ. πίνακας και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 18 Ιανουάριου 1994 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 


Αριθ. 418 (14) 

Κύρωση Αναδασμού Κοινότητας Κρανέας Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του άρθρου 15 παρ. 1 του Ν. 674/77. 

2) Την σχετική εισήγηση της Δ/νσης Γεωργίας της Νο¬ 
μαρχίας μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον Αναδασμό το έτος 1989 - 90 στην κτηματική 
περιοχή της Κοινότητας Κρανέας όπως αυτό απεικονίζε¬ 
ται στους συνταχθέντες από την Επιτροπή Αναδασμού 
κτηματ. πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 18 Ιανουάριου 1994 
Ο Νομάρχης 

ΦΙΛΙΠΠΟΣ ΤΣΟΥΜΑΝΗΣ 
-♦- 

Αριθ. ΔΙ.ΓΕ/13298 (15) 

Διενέργεια υποχρεωτικού αναδασμού περιοχής τμήμα 
2000 στρέμ. αγρ/τος Μεγ. Πιστού Κοινότητας Σώστου 
Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1) Τις διατάξεις του Νόμου 674/1977. 

2) Σχετική εισήγηση της Διευθύνσεως Γεωργίας της 
Νομαρχίας μας, αποφασίζουμε: 

Να γίνει υποχρεωτικός αναδασμός στην περιοχή η 
οποία περιλαμβάνεται στην περίμετρον του έργου Αντι- 
πλημμυρικά - Αποστραγγιστικά και αγροτικά οδικά έργα 
Ανατολικά λίμνης Βιστωνίδας των Κοινοτήτων Σώστου, 
Πολυάνθου, Ιάσμου, Σάλπης, Ν. Καλλίστης, Αμβροσίας, 
Αιγείρου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κομοτηνή, 23 Δεκεμβρίου 1993 

Ο Νομάρχης 
Π. ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στην 2/14098/22.12.93 απόφαση του Προέδρου του 
Ο.Ε.Ε.Κ., που δημοσιεύθηκε στοΦΕΚ962/τ.Β’/31.12.93 
«Τροποποίηση Κανονισμού Επαγγελματικής Κατάρτισης 
και Λειτουργίας του Ινστιτούτου Επαγγελματικής Κατάρτι¬ 
σης (Ι.Ε.Κ.)», γίνονται οι παρακάτω διορθώσεις: 

1) Στο δεύτερο στίχο του θέματος «16» των περιεχομέ¬ 
νων Υπουργικών Αποφάσεων και Εγκρίσεων του ανωτέρω 
ΦΕΚ, η εσφαλμένη φράση «του Ινστιτούτου», αντικαθί¬ 
σταται με την ορθή «των Ινστιτούτων». 

2) Η Εσφαλμένη αρίθμηση «Αριθ. 2/14098» της ανω¬ 
τέρω απόφασης, αντικαθίσταται με την ορθή «Αριθ. Ζ/ 
14098». 

3) Στον δεύτερο στίχο του θέματος της απόφασης, η 
εσφαλμένη φράση «του Ινστιτούτου», αντικαθίσταται με 
την ορθή «των Ινστιτούτων» 

4) Στο τέλος της παραγράφου 1 του προοιμίου της ανω¬ 
τέρω απόφασης, προστίθεται η φράση «(ΦΕΚ 18 Τ.Α.)». 

5) Η εσφαλμένη παράγραφος 2. του προοιμίου της ανω¬ 
τέρω απόφασης αντικαθίσταται ως εξής: «2. Την αριθ. Ζ/ 
7717/27.8.93 απόφαση του Προέδρου του Ο,Ε.Ε.Κ. «Κα¬ 
νονισμός Επαγγελματικής Κατάρτισης και Λειτουργίας 
των Ινστιτούτων Επαγγελματικής Κατάρτισης (Ι.Ε.Κ.)» 
(ΦΕΚ 728/τ.Β*)». 

6) Η παράγραφος 3. του προοιμίου της ανωτέρω από¬ 
φασης απαλείφεται. 

7) Η παράγραφος 4. του προοιμίου της ανωτέρω από¬ 
φασης αναριθμείται σε «3.» και αντικαθίσταται ως εξής: 
«3. την αριθ. Ζ/8679/14.9.93 απόφαση του Προέδρου 
του Ο.Ε.Ε.Κ. «Τροποποίηση Κανονισμού Επαγγελματικής 
Κατάρτισης και Λειτουργίας των Ινστιτούτων Επαγγελμα¬ 
τικής Κατάρτισης (Ι.Ε.Κ.)» (ΦΕΚ 776/τ.Β>. 

8) Προστίθεται παράγραφος 4. ως εξής: «4. Το αριθ. 1/ 
14.10.93 έγγραφο του Υπουργού Παιδείας, το οποίο κα¬ 


θορίζει ως ημερομηνία έναρξης του διδακτικού έτους 
1993-1994 στα Ι.Ε.Κ., την 15.11.93». 

9) Προστίθεται παράγραφος 6. ως εξής: «6. Το γεγονός 
ότι από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού εξόδων του Ν.Π.Δ.Δ. 
«Οργανισμός Επαγγελματικής Εκπαίδευσης και Κατάρτι¬ 
σης». 

10) Στην πρώτη παράγραφο του αποφασιστικού μέρους 
η λανθασμένη έκφραση «1171/9.9.93 (ΦΕΚ 606 Β> 
αντικαθίσταται με την ορθή Ζ/7717/27.8.93 (ΦΕΚ 728/ 
τ.Β>. 

11) Η παράγραφος «Από τις διατάξεις αυτής της από¬ 
φασης δεν προκαλείται... και Κατάρτισης», απαλείφεται. 

12) Στην παράγραφο «Η διαδικασία οριστικοποίησης... 
εξάμηνο», η λανθασμένη λέξη «εγγράφων», αντικαθίστα¬ 
ται από την ορθή «εγγραφών». 

(Από τον Ο.Ε.Ε.Κ.) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤ ΘΡ 

λειτουργούν καθημερινά από 8.00 ' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφ όρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


# Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τγκ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέ^ρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήοια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α* Δρχ. 

15.000 

Δρχ. 

750 

β> » 

» 

» 

Β 

» 

30.000 

» 

1.500 

Υ) » 

» 

» 

Γ 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













